《送徐季止还南雍》
明代·王鏊

悠哉复悠哉，客眉郁郁今日开。两家兄弟各千里，同日报道从南来。

忆我行年十八九，来往君家最云久。君家兄弟世所稀，文采风流仍孝友。

吾家兄弟颛且蒙，气味颇与君家同。夜镫对照南国雨，春服同行沂上风。

今夕何夕忽相见，高楼夜月频开燕。人生会合那可常，忽忽城东又追饯。

吾家子由亦欲旋，治任约共枫桥船。劝君为我还少住，别后离愁分四处。

作者简介：王鏊（1450—1524）明代名臣、文学家。字济之，号守溪，晚号拙叟，学者称震泽先生，汉族，吴县（今江苏苏州）人。十六岁时国子监诸生即传诵其文，成化十一年进士。授编修，弘治时历侍讲学士，充讲官，擢吏部右侍郎，正德初进户部尚书、文渊阁大学士。博学有识鉴，有《姑苏志》、《震泽集》、《震泽长语》。